Zmluva č. C-NBS1-000-097-137

o poskytovaní servisných služieb pri zabezpečení prevádzky Integračnej platformy

*uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a § 65 a nasl. zákona č. 185/2015 Z. z. Autorského zákona v znení neskorších predpisov*

(ďalej len „Servisná zmluva“)

medzi:

# Zmluvné strany

**Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní NBS- >

IČO: 308 44 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *–* platí pre domáceho poskytovateľa

SK60 0720 0000 0000 0000 2129 *–* platí pre zahraničného poskytovateľa

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ alebo „NBS“ v príslušnom gramatickom tvare)

a

**Poskytovateľ:**

Obchodné meno: <**vyplní uchádzač**>

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „poskytovateľ“ v príslušnom gramatickom tvare)

(objednávateľ a poskytovateľ ďalej spoločne označení ako „zmluvné strany“)

### **Preambula**

# Objednávateľ ako verejný obstarávateľ vyhlásil oznámením č. <doplní NBS >, zverejneným vo Vestníku verejného obstarávania č. <doplní NBS> dňa <doplní NBS>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom <doplní NBS>.

# Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Servisnú zmluvu.

# Pre účely tejto Servisnej zmluvy sa Integračnou platformou myslí integračná platforma, ktorá je dodaná v rámci Základnej dodávky diela na základe Zmluvy č. C-NBS1-000-097-136 Nasadenie Integračnej platformy uzatvorenej zmluvnými stranami súčasne s touto Servisnou zmluvou (ďalej len „Zmluva č. C-NBS1-000-097-136“), a zahŕňa v sebe aj dodanie všetkých Integrácií v rámci Rámcovej dodávky diela počas doby trvania Zmluvy č. C-NBS1-000-097-136.

# Článok I

# Predmet zmluvy

* 1. Poskytovateľ sa touto Servisnou zmluvou zaväzuje zabezpečiť prevádzkyschopnosť Integračnej platformy. Predmet zmluvy pozostáva zo vzájomne súvisiacich činností:
     1. **Podpora** (Riešenie incidentov) Integračnej platformy, ktorá zahŕňa zabezpečenie garantovanej spoľahlivosti a požadovanej úrovne dostupnosti a rýchle odstránenie prípadných problémov bez negatívneho dopadu na prevádzkyschopnosť Integračnej platformy,
     2. **Profylaktické práce** Integračnej platformy, ktoré zahŕňajú nasadzovanie záplat, updatov, čistenie pomocných údajov, nastavovanie (ladenie) parametrov a pod.
  2. Poskytovateľ sa zaväzuje riadne a včas odovzdať predmet Servisnej zmluvy objednávateľovi a objednávateľ sa zaväzuje predmet Servisnej zmluvy alebo jeho časť prevziať a zaplatiť poskytovateľovi cenu podľa článku IV Servisnej zmluvy.
  3. Predmetom tejto Servisnej zmluvy je záväzok poskytovateľa poskytovať služby:
     1. Podpora (Riešenie incidentov),
     2. Profylaktické práce

a to v rozsahu a podľa špecifikácie uvedenej v Prílohe č. 2 - Špecifikácia Servisných služieb a ich štandardy (ďalej len „Príloha č. 2“) tejto Servisnej zmluvy a v súlade s touto Servisnou zmluvou a jej všetkými prílohami (spolu ďalej len „Servisné služby” alebo „predmet Servisnej zmluvy“).

# Článok II

# Termín a čas poskytovania Servisných služieb

* 1. Termíny plnenia:

a) služby Podpora a Profylaktické práce podľa článku I bod 1.3.1. a 1.3.2. sa poskytovateľom poskytujú mesačne v súlade s touto Servisnou zmluvou.

* 1. Začiatok poskytovania Servisných služieb je odo dňa dodania Základnej dodávky diela podľa zmluvy č. C-NBS1-000-097-136, t. j. podpísaním Záverečného akceptačného protokolu Základnej dodávky diela obidvoma zmluvnými stranami. V prípade, ak nedôjde k plneniu podľa predchádzajúcej vety t.j. nedôjde k riadnemu plneniu Základnej dodávky diela podľa Zmluvy C-NBS1-000-097-136, právne účinky tejto zmluvy zanikajú a to dňom zániku Zmluvy C-NBS1-000-097-136.
  2. Čas poskytovania Servisných služieb, termíny Servisných služieb a podmienky ich poskytovania sú stanovené v Prílohe č. 2 tejto Servisnej zmluvy.
  3. V prípade oneskorenia poskytnutia Servisných služieb, ktoré nebude spôsobené poskytovateľovým zavinením, sa lehota na plnenie primerane predĺži dohodou zmluvných strán, najmenej však o dobu omeškania nezavineného poskytovateľom.

# Článok III

# Miesto plnenia Servisnej zmluvy

* 1. Miestom plnenia poskytovaných Servisných služieb podľa ustanovení tejto Servisnej zmluvy je sídlo objednávateľa nachádzajúce sa na adrese Národná banka Slovenska, Imricha Karvaša 1, 813 25 Bratislava, Slovenská republika.
  2. Ďalším miestom plnenia poskytovaných Servisných služieb podľa ustanovení tejto Servisnej zmluvy sú nasledujúce miesta objednávateľa:

|  |  |
| --- | --- |
|  | Národná banka Slovenska, Kopčianska 92, Bratislava, Slovenská republika (ZTP) |

* 1. Ak to technické podmienky umožňujú, tak prednostne platí, že poskytovateľ poskytuje Servisné služby prostredníctvom vzdialeného prístupu zabezpečeného sieťového VPN spojenia. Poskytovateľ sa zaväzuje rešpektovať všetky bezpečnostné, organizačné a technické opatrenia a ďalšie relevantné predpisy objednávateľa spojené s prácou v priestoroch objednávateľa i so vzdialeným prístupom k informačným technológiám a sieti objednávateľa v zmysle článku V Prílohy č. 1: Všeobecné podmienky k Servisnej zmluve ako aj v zmysle platných predpisov a štandardov objednávateľa, ktoré poskytovateľovi zabezpečí oprávnená osoba objednávateľa počas celej doby trvania podpory prevádzky Integračnej platformy.

# Článok IV

# Ceny za poskytované Servisné služby a ich platobné podmienky

* 1. Ceny za poskytovanie Servisných služieb podľa tejto Servisnej zmluvy, ktoré objednávateľ a poskytovateľ dohodli v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov sú uvedené v Prílohe č. 3 – Špecifikácia ceny tejto Servisnej zmluvy (ďalej len „Príloha č. 3“). Ceny za poskytovanie Servisných služieb zahŕňajú všetky náklady poskytovateľa spojené s poskytovaním Servisných služieb vrátane dopravy. Objednávateľ sa zaväzuje zaplatiť poskytovateľovi za Servisné služby poskytnuté na základe tejto Servisnej zmluvy ceny podľa Prílohy č. 3 tejto Servisnej zmluvy.
  2. Poskytovateľ je oprávnený fakturovať cenu za Servisné služby tejto Servisnej zmluvy mesačne za každý kalendárny mesiac v posledný deň mesiaca, za ktorý boli Servisné služby poskytnuté. Prvá faktúra za poskytované Servisné služby za obdobie od dátumu začatia poskytovania Servisných služieb do konca príslušného kalendárneho mesiaca bude obsahovať pomernú časť ceny za Servisné služby pripadajúce na počet kalendárnych dní za obdobie poskytovania Servisných služieb do konca príslušného kalendárneho mesiaca.
  3. Cena mesačného paušálneho poplatku za Servisné služby tejto Servisnej zmluvy pozostáva zo súčtu:
     1. ceny mesačného paušálneho poplatku vo výške uvedenej v tabuľke č. 1 Prílohy č. 3 Servisnej zmluvy za poskytovanie Servisných služieb pre Základnú dodávku diela dodanej na základe Zmluvy č. C-NBS1-000-097-136. Poskytovateľ je oprávnený fakturovať cenu mesačného poplatku za poskytovanie Servisných služieb pre Základnú dodávku diela odo dňa dodania Základnej dodávky diela podľa Zmluvy č. C-NBS1-000-097-136 t. j. podpísaním Záverečného akceptačného protokolu obidvoma zmluvnými stranami a
     2. ceny mesačného paušálneho poplatku vo výške uvedenej v tabuľke č. 2 Prílohy č. 3 Servisnej zmluvy za poskytovanie Servisných služieb pre jednotlivé Integrácie dodávané na základe samostatných objednávok podľa Zmluvy č. C-NBS1-000-097-136.

Poskytovateľ je oprávnený navyšovať cenu mesačného paušálneho poplatku za Servisné služby (podľa bodu 4.3.1 Servisnej zmluvy) o cenu mesačného paušálneho poplatku pre jednotlivé Integrácie (podľa bodu 4.3.2 Servisnej zmluvy) od mesiaca v ktorom došlo k dodaniu príslušných Integrácií poskytovateľom podľa Zmluvy č. C-NBS1-000-097-136, t. j. podpísaním príslušného Akceptačného protokolu obidvoma zmluvnými stranami pre každú jednotlivo dodanú Integráciu zvlášť. Za formálnu správnosť fakturácie zodpovedá poskytovateľ.

* 1. Zmluvné strany sa v súlade s § 18 ods. 1 písm. a) zákona o verejnom obstarávaní dohodli, že poskytovateľ má právo na zmenu ceny v priebehu plnenia zmluvy za podmienok uvedených a špecifikovaných v nasledujúcich bodoch tohto článku.
  2. Jednotkové ceny uvedené v tabuľke č. 1 Prílohy č. 3 Servisnej zmluvy a jednotkové ceny uvedené v tabuľke č. 2 Prílohy č. 3 Servisnej zmluvy:

|  |  |  |
| --- | --- | --- |
| **Položka číslo** | **Názov služby** | **Čo podlieha inflácii** |
| P 1/1 | Servisné služby po zrealizovaní Základnej dodávky diela | Cena mesačného paušálneho poplatku v eurách bez DPH za mesiac |
| P 2/1 | Servisné služby za Jednoduché Integrácie | Cena mesačného paušálneho poplatku za jednu položku = Integráciu danej kategórie v eurách bez DPH |
| P 2/2 | Servisné služby za Stredne komplexné Integrácie | Cena mesačného paušálneho poplatku za jednu položku = Integráciu danej kategórie v eurách bez DPH |
| P 2/3 | Servisné služby za Komplexné Integrácie | Cena mesačného paušálneho poplatku za jednu položku = Integráciu danej kategórie v eurách bez DPH |

možno na žiadosť poskytovateľa navýšiť z dôvodu inflácie, a to každý kalendárny rok nasledujúci po roku, v ktorom uplynie 1 (jeden) rok od účinnosti zmluvy, až do doby konca trvania zmluvy. Žiadosť je poskytovateľ povinný doručiť objednávateľovi do 15.2. príslušného roku (príklad: zmluva nadobudne účinnosť 1.9.2024, jeden rok od účinnosti zmluvy je 1.9.2025, nasledujúci rok je 2026, poskytovateľ musí do 15.2.2026 požiadať o navýšenie ceny).

* 1. Jednotkové ceny je možné zvýšiť iba vtedy, keď inflácia presiahne v jednotlivom roku výšku 3 % a maximálne o čiastku vo výške 8 % ceny mesačného paušálu.
  2. Infláciou sa rozumie zverejnená medziročná miera inflácie vyjadrená prírastkom harmonizovaného indexu spotrebiteľských cien pre Eurozónu za 12 mesiacov predchádzajúceho kalendárneho roka, zverejňovaného Štatistickým úradom Európskych spoločenstiev (<http://ec.europa.eu/eurostat>).
  3. Zmena Servisnej zmluvy podľa tohto článku sa vykoná písomne, pričom sa nemusí uzatvoriť písomný dodatok k Servisnej zmluve.
  4. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa [**faktury.ofr@nbs.sk**](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
  5. Ceny sú uvedené bez DPH. <text nasledujúcej vety platí pre domáceho uchádzača, zahraničný uchádzač túto vetu odstráni> Faktúry za predmet Servisnej zmluvy budú obsahovať aj vyčíslenie DPH podľa všeobecne záväzných právnych predpisov platných ku dňu splnenia predmetu Servisnej zmluvy.
  6. V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, objednávateľ ju vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi.
  7. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto povinnosti je podstatným porušením Servisnej zmluvy a dôvodom na okamžité odstúpenie objednávateľa od tejto Servisnej zmluvy. <text tohto bodu platí len pre domáceho uchádzača, zahraničný uchádzač text tohto bodu odstráni>
  8. <text tohto bodu platí pre zahraničného uchádzača, domáci uchádzač text odstráni> Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania Servisnej zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania Servisnej zmluvy bude o tejto skutočnosti objednávateľa bezodkladne písomne informovať.
  9. Faktúra je splatná do 30 dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
  10. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto Servisnou zmluvou alebo s plnením záväzkov podľa tejto Servisnej zmluvy bez predchádzajúceho písomného súhlasu objednávateľa. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto Servisnou zmluvou bez predchádzajúceho písomného súhlasu objednávateľa.

# Článok V

# Zmluvné pokuty k štandardom Servisných služieb

* 1. V prípade že dôjde pri poskytnutí Servisnej služby **Podpora** (Riešenie incidentov) uvedenej v Prílohe č. 2 tejto Servisnej zmluvy k nedodržaniu Doby odozvy a/alebo Lehoty služby na riešenie prevádzkových incidentov klasifikovaných podľa závažnosti:

1. **„zásadný prevádzkový incident“,** tak je objednávateľ oprávnený požadovať od poskytovateľa zmluvnú pokutu vo výške:

* 1.000,- eur bez DPH za nedodržanie Doby odozvy
* 2% z celkového mesačného paušálneho poplatku bez DPH za poskytovanie Servisných služieb za každú začatú hodinu nedodržania Lehoty služby.

1. **„závažný prevádzkový incident“,** tak objednávateľ je oprávnený požadovať od poskytovateľa zmluvnú pokutu vo výške:

* 500,- eur bez DPH za nedodržanie Doby odozvy
* 0,1% z celkového mesačného paušálneho poplatku bez DPH za poskytovanie Servisných služieb za každú začatú hodinu nedodržania Lehoty služby.

1. **„nepodstatný prevádzkový incident“**, tak je objednávateľ oprávnený požadovať od poskytovateľa zmluvnú pokutu vo výške:

* 100,- eur bez DPH za nedodržanie Doby odozvy
  1. V prípade, že dôjde pri poskytnutí Servisnej služby **Podpora** (Riešenie incidentov) uvedenej v Prílohe č. 2 tejto Servisnej zmluvy k nedodržaniu Lehoty služby na riešenie prevádzkových incidentov klasifikovaných ako:

„Zásadný prevádzkový incident“ viac ako 2-krát v priebehu jedného kalendárneho mesiaca, alebo viac ako 3-krát za rok, je objednávateľ oprávnený požadovať od poskytovateľa a poskytovateľ je povinný zaplatiť objednávateľovi zmluvnú pokutu vo výške 15.000,-eur bez DPH do 14 dní od doručenia faktúry poskytovateľovi.

„Závažný incident“ viac ako 3-krát v priebehu jedného kalendárneho mesiaca, alebo viac ako 5-krát za rok, je objednávateľ oprávnený požadovať od poskytovateľa a poskytovateľ je povinný zaplatiť objednávateľovi zmluvnú pokutu vo výške 10.000,-eur bez DPH do 14 dní od doručenia faktúry poskytovateľovi.

* 1. V prípade, že dôjde pri poskytnutí Servisnej služby **Podpora** (Riešenie incidentov) uvedenej v Prílohe č. 2 tejto Servisnej zmluvy k nedodržaniu Doby odozvy a/alebo Lehoty služby na riešenie bezpečnostného zistenia klasifikovaných podľa stupňa významu na bezpečnostný incident, bezpečnostná hrozba a podozrivá udalosť, tak je objednávateľ oprávnený požadovať od poskytovateľa zmluvnú pokutu vo výške:
* 50,- eur bez DPH za nedodržanie Doby odozvy
* 1% z paušálneho mesačného poplatku bez DPH za službu Podpora za každý začatý deň nedodržania Lehoty služby.
  1. V prípade omeškania poskytovateľa s včasným plnením Servisných služieb **Profylaktické práce** uvedenej v  Prílohe č. 2 tejto Servisnej zmluvy, je objednávateľ oprávnený požadovať od poskytovateľa zmluvnú pokutu vo výške 5 % z celkového mesačného paušálneho poplatku bez DPH za poskytovanie Servisných služieb, s ktorými je v omeškaní za každý začatý deň omeškania.
  2. V prípade omeškania platby za predmet plnenia má poskytovateľ právo fakturovať objednávateľovi úrok z omeškania vo výške určenej v zmysle § 369 ods. 2 Obchodného zákonníka.

# Článok VI

# Doba trvania Servisnej zmluvy

Táto Servisná zmluva sa uzatvára na dobu určitú, a to na dobu 54 mesiacov odo dňa začatia poskytovania Servisných služieb podľa tejto Servisnej zmluvy v zmysle článku II bodu 2.2 tejto zmluvy.

# Článok VII

# Audit a poistenie

* 1. Poskytovateľ sa zaväzuje bezodplatne umožniť objednávateľovi vykonať audit bezpečnosti, technického riešenia, kapacít a dodržiavanie poskytovania Servisných služieb v súlade so zmluvnými požiadavkami Objednávateľa, prípadne poskytnúť Objednávateľovi výstupy z takýchto auditov, vykonaných nezávislým audítorom. Poskytovateľ sa zaväzuje poskytnúť objednávateľovi alebo ním poverenému vykonávateľovi auditu potrebnú súčinnosť, vrátane všetkých informácií, ktoré si audit bude vyžadovať, najmä dokumentácie preukazujúce skutočné technické a prevádzkové vlastnosti riešenia, dokumentácie prevádzkových postupov a organizačného zabezpečenia prevádzky, nevyhnutného fyzického prístupu do priestorov, kde je zabezpečená podpora alebo prevádzka riešenia, záznamov z prevádzky (listinná alebo elektronická podoba). Poskytovateľ sa zaväzuje viesť relevantné záznamy o prevádzke a výpadkoch systému Integračnej platformy. Poskytovateľ sa zaväzuje zabezpečiť realizáciu odporúčaní (zabezpečiť nápravu zistení) auditu v rozsahu a stanovenej lehote odsúhlasenej objednávateľom a poskytovateľom.
  2. Na zaistenie prípadných nárokov objednávateľa na náhradu škody vyplývajúcej z tejto zmluvy poskytovateľ vyhlasuje, že má ku dňu platnosti a účinnosti tejto zmluvy uzavreté poistenie zodpovednosti za škodu spôsobenú pri poskytovaní plnenia, ktoré tvorí predmet tejto zmluvy s poistnou sumou v minimálnom rozsahu celkovej ceny predmetu tejto zmluvy. Poistnú zmluvu v zmysle tohto bodu Servisnej zmluvy je poskytovateľ povinný udržať v trvaní (platnosti) po celú dobu trvania tejto Servisnej zmluvy. Poskytovateľ sa zaväzuje predložiť objednávateľovi fotokópiu platnej poistnej zmluvy resp. poistného certifikátu do 5 dní odo dňa doručenia písomnej výzvy objednávateľa kedykoľvek počas celej doby trvania tejto zmluvy. Porušenie ktorejkoľvek povinnosti poskytovateľa podľa tohto bodu Servisnej zmluvy sa považuje za podstatné porušenie tejto Servisnej zmluvy

# Článok VIII

# Ochrana osobných údajov

V prípade, ak bude objednávateľ poskytovať alebo sprístupňovať poskytovateľovi v súvislosti s plnením podľa tejto zmluvy informácie obsahujúce osobné údaje chránené v zmysle nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní ich osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, je poskytovateľ povinný s objednávateľom **uzatvoriť zmluvu** podľa Článku 28 všeobecného nariadenia o ochrane údajov.

# Článok IX

# Záverečné ustanovenia

* 1. Vzájomné práva a povinnosti zmluvných strán sú tiež upravené vo všeobecných podmienkach uvedených v Prílohe č. 1 tejto Servisnej zmluve. Všetky ustanovenia článku I – „Zdrojový kód“ Všeobecných podmienok sa v rámci tejto Servisnej zmluvy neuplatňujú.
  3. Poskytovateľ sa zaväzuje udržiavať Integračnú platformu v súlade s licenčnými dojednaniami jednotlivých komponentov dodaného integračného riešenia. V prípade, že sa pri pravidelnej kontrole vykonávanej v rámci služby Podpora a/alebo Profylaktické práce zistí nesúlad medzi licenčnými dojednaniami a spôsobom využívania niektorého z komponentov dodaného integračného riešenia, poskytovateľ uvedie túto skutočnosť vo výstupnej správe aj s návrhom riešenia tohto stavu.
  4. Táto Servisná zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán; to neplatí ak je v tejto Servisnej zmluve výsledne uvedené inak.
  5. Pojmy, výrazy, skratky uvedené v Servisnej zmluve a v jej prílohách, pokiaľ z obsahu Servisnej zmluvy nevyplýva niečo iné, majú význam definovaný v Prílohe č. 4 - Slovník pojmov, ktorá tvorí neoddeliteľnú súčasť Servisnej zmluvy.
  6. V prípade zmeny ktoréhokoľvek z údajov uvedených v záhlaví tejto Servisnej zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
  7. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto Servisnej zmluvy, resp. na inú adresu písomne oznámenú druhej zmluvnej strane.
  8. Servisná zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto Servisnej zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
  9. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto Servisnou zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto Servisnej zmluvy.
  10. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto Servisnej zmluvy, oznámiť písomne druhej zmluvnej strane najneskôr 30 dní pred predpokladanou zmenou.
  11. V prípade sporného výkladu ustanovení tejto Servisnej zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Servisnej zmluvy budú riešené vecne a miestne príslušnými súdmi Slovenskej republiky.
  12. V prípade rozporu medzi ustanoveniami tejto Servisnej zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto Servisnej zmluvy. V prípade rozporu medzi ustanoveniami tejto Servisnej zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia tejto Servisnej zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
  13. V prípade rozporu medzi ustanoveniami tejto Servisnej zmluvy a ustanoveniami uvedenými vo všeobecných podmienkach majú odchylné ustanovenia tejto Servisnej zmluvy prednosť.
  14. Servisná zmluva bude záväzná pre všetkých právnych nástupcov poskytovateľa, kým nebude ukončená v súlade s ustanoveniami uvedenými v tejto Servisnej zmluve.
  15. V prípade, ak sa niektoré ustanovenie tejto Servisnej zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto Servisnej zmluvy. Príslušné ustanovenie Servisnej zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
  16. Objednávateľ pri spracúvaní osobných údajov, poskytnutých poskytovateľom pre účely plnenia tejto zmluvy, postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  17. Táto Servisná zmluva je vyhotovená a uzavretá v (4) štyroch rovnopisoch, pričom objednávateľ dostane (3) tri rovnopisy a poskytovateľ dostane (1) jeden rovnopis. Všetky rovnopisy sú považované za rovnocenné.
  18. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto Servisnej zmluvy (vrátane jej prípadných dodatkov) a faktúr poskytovateľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  19. Táto Servisná zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Servisnú zmluvu v ten istý deň, tak rozhodujúci je deň neskoršieho podpisu. Táto Servisná zmluva nadobúda účinnosť dňom nasledujúcim po dni jeho zverejnenia na webovom sídle (internetovej stránke) objednávateľa v súlade s ustanoveniami § 47a ods. 2 Občianskeho zákonníka v spojení s § 1 ods. 2 Obchodného zákonníka a § 5a ods. 1, 6 a 9 zákona o slobodnom prístupe k informáciám.
  20. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
  21. Neoddeliteľnou súčasťou tejto zmluvy sú prílohy:

Príloha č. 1: Všeobecné podmienky k Servisnej zmluve

Príloha č. 2: Špecifikácia Servisných služieb a ich štandardy

Príloha č. 3: Špecifikácia ceny Servisných služieb

Príloha č. 4: Slovník pojmov

Príloha č. 5: Zoznam subdodávateľov

Za objednávateľa: Za poskytovateľa:

V Bratislave, dňa < vyplní NBS > V <vyplní uchádzač >, dňa <vyplní uchádzač>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní NBS> <vyplní uchádzač>